สัมมา สู้ สู้
ปิดรับสมัครไปแล้ว สำหรับตำแหน่ง กรรมการผู้จัดการ ธนาคารอาคารสงเคราะห์ (ธอส.) ที่เปิดรับสมัครมาตั้งแต่วันที่ 21 ม.ค.-1 ก.พ. ปรากฏว่ามีคนนอกหาญกล้ายื่นใบสมัครมา 2 คน คือ สัมมา คีตสิน ผู้อำนวยการศูนย์ข้อมูลอสังหาริมทรัพย์ และ ธัชพล กาญจนกูล รองผู้อำนวยการอาวุโส ธนาคารออมสิน ที่หวังว่าจะข้ามห้วยมานั่งตำแหน่งเอ็มดี ธอส.ได้ เหมือน วรวิทย์ ชัยลิมปมนตรี ผู้อำนวยการธนาคารออมสิน คนปัจจุบัน
13 ก.พ. 2556

ปิดรับสมัครไปแล้ว สำหรับตำแหน่ง กรรมการผู้จัดการ ธนาคารอาคารสงเคราะห์ (ธอส.) ที่เปิดรับสมัครมาตั้งแต่วันที่ 21 ม.ค.-1 ก.พ. ปรากฏว่ามีคนนอกหาญกล้ายื่นใบสมัครมา 2 คน คือ สัมมา คีตสิน ผู้อำนวยการศูนย์ข้อมูลอสังหาริมทรัพย์ และ ธัชพล กาญจนกูล รองผู้อำนวยการอาวุโส ธนาคารออมสิน ที่หวังว่าจะข้ามห้วยมานั่งตำแหน่งเอ็มดี ธอส.ได้ เหมือน วรวิทย์ ชัยลิมปมนตรี ผู้อำนวยการธนาคารออมสิน คนปัจจุบัน
ส่วนคนที่ยื่นใบสมัครที่เป็นคนใน ได้แก่ 2 ท่านรองกรรมการผู้จัดการ ธอส. คือ ฉัตรชัย ศิริไล และตัวเก็งเต็งหนึ่ง คุณพี่อังคณา ไชยมนัส 
คุณพี่สัมมา บอกว่า เราไม่รู้ว่าจะเข้าตากรรมการสรรหาหรือไม่ ทั้งที่รู้ว่าตัวเก็งน่าจะเป็นใคร แต่ก็อยากลองดู เพราะไม่เสียหายอะไร เป็นประสบการณ์ที่ดี 
“เราก็มีความรู้ความสามารถและประสบการณ์ทำงานด้านอสังหาริมทรัพย์มานาน ก็เลยอยากลองดู ไม่ได้ก็ไม่เสียหายอะไร” 
ยังไงก็ขอชมความใจกล้าของคุณพี่ที่อาสาฝ่าวงในเข้าไปสมัคร สู้ สู้ ค่ะ คุณพี่